b'\n_START_ARTICLE_\nGeltonieji puslapiai\n_START_PARAGRAPH_\nGeltonieji puslapiai - katalogas, talpinantis komercini\xc5\xb3 \xc4\xafmoni\xc5\xb3 s\xc4\x85ra\xc5\xa1\xc4\x85 su j\xc5\xb3 adresais, telefonais, kuris sugrupuotas pagal preki\xc5\xb3, paslaug\xc5\xb3, veiklos pob\xc5\xabd\xc4\xaf. Toks katalogas paprastai spausdinamas ant geltono popieriaus, kai nekomercini\xc5\xb3 organizacij\xc5\xb3 s\xc4\x85ra\xc5\xa1ams paprastai naudojamas baltas. Dabar Geltonaisiais puslapiais vadinamos ir tokios pa\xc4\x8dios paskirties interneto svetain\xc4\x97s._NEWLINE_\xe2\x80\x9eGelton\xc5\xb3j\xc5\xb3 puslapi\xc5\xb3\xe2\x80\x9c pavadinimas ir id\xc4\x97ja atsirado 1883 m., kai Vajomingo spaud\xc4\x97jas pritr\xc5\xabko balto popieriaus ir telefon\xc5\xb3 knygai panaudojo gelton\xc4\x85. 1886 m. atspausdinta pirma oficiali Gelton\xc5\xb3j\xc5\xb3 puslapi\xc5\xb3 knyga (Reuben H. Donnelley)._NEWLINE_\xc5\xa0iuo metu Gelton\xc5\xb3j\xc5\xb3 puslapi\xc5\xb3 terminas naudojamas visame pasaulyje, tiek anglakalb\xc4\x97se, tiek kitakalb\xc4\x97se \xc5\xa1alyse.'